CELEX: 62011CA0128
Language: et
Date: 2012-07-03 00:00:00
Title: Kohtuasi C-128/11: Euroopa Kohtu (suurkoda) 3. juuli 2012 . aasta otsus (Bundesgerichtshof'i — Saksamaa eelotsusetaotlus) — UsedSoft GmbH versus Oracle International Corp. (Arvutiprogrammide õiguskaitse — Internetist alla laaditud kasutatud tarkvaralitsentside turustamine — Direktiiv 2009/24/EÜ — Artikli 4 lõige 2 ja artikli 5 lõige 1 — Levitamisõiguse ammendumine — Mõiste „arvutiprogrammi õiguspäraselt omandanud isik” )

22.9.2012   
            
            
               ET
            
            
               Euroopa Liidu Teataja
            
            
               C 287/10
            
         Euroopa Kohtu (suurkoda) 3. juuli 2012. aasta otsus (Bundesgerichtshof'i — Saksamaa eelotsusetaotlus) — UsedSoft GmbH versus Oracle International Corp.
   (Kohtuasi C-128/11) (1)
   
   (Arvutiprogrammide õiguskaitse - Internetist alla laaditud kasutatud tarkvaralitsentside turustamine - Direktiiv 2009/24/EÜ - Artikli 4 lõige 2 ja artikli 5 lõige 1 - Levitamisõiguse ammendumine - Mõiste „arvutiprogrammi õiguspäraselt omandanud isik”)
   2012/C 287/16
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: UsedSoft GmbH
   
      Kostja: Oracle International Corp.
   
      Ese
   
   Eelotsusetaotlus — Bundesgerichtshof — Euroopa Parlamendi ja nõukogu 23. aprilli 2009. aasta direktiivi 2009/24/EÜ arvutiprogrammide õiguskaitse kohta (ELT 2009, L 116, lk 16) artikli 4 lõike 2 esimese lõigu ja artikli 5 lõike 1 tõlgendamine — Arvutiprogrammi koopiate allalaadimine Internetist andmekandjale tarkvaralitsentsi alusel ja õiguste omaniku loal — Võimalus klassifitseerida see toiming toiminguks, mille puhul ammendub allalaaditud arvutiprogrammi koopia õiguste omaniku levitamisõigus — Allalaaditud programmide „kasutatud litsentsidega” kauplemine esimese omandaja poolt — Mõiste „arvutiprogrammi õiguspäraselt omandanud isik”
   
      Resolutsioon
   
   
               1.
            
            
               Euroopa Parlamendi ja nõukogu 23. aprilli 2009. aasta direktiivi 2009/24/EÜ arvutiprogrammide õiguskaitse kohta artikli 4 lõiget 2 tuleb tõlgendada nii, et arvutiprogrammi koopia levitamise õigus on ammendunud, kui autoriõiguse omanik, kes on kas või tasuta andnud loa laadida selle koopia internetist alla andmekandjale, on hinna eest, mis on mõeldud selleks, et võimaldada tal saada talle kuuluva teose koopia majanduslikule väärtusele vastavat tasu, samuti andnud õiguse seda koopiat ajalise piiranguta kasutada.
            
         
               2.
            
            
               Direktiivi 2009/24 artikli 4 lõiget 2 ja artikli 5 lõiget 1 tuleb tõlgendada nii, et juhul, kui müüakse edasi kasutuslitsents, mille autoriõiguse omanik oli algselt andnud esimesele omandajale ajalise piiranguta ja hinna eest, mis on mõeldud selleks, et võimaldada autoriõiguse omanikul saada talle kuuluva teose koopia majanduslikule väärtusele vastavat tasu, ning selle müügiga kaasneb autoriõiguse omaniku veebilehelt alla laetud arvutiprogrammi koopia edasimüük, võivad selle litsentsi teine omandaja ja mis tahes hilisemad omandajad tugineda direktiivi artikli 4 lõikes 2 ette nähtud levitamisõiguse ammendumisele ning neid võib seega käsitada direktiivi artikli 5 lõike 1 tähenduses arvutiprogrammi koopia õiguspäraselt omandanud isikutena ja neil on viimati nimetatud sättes ette nähtud reprodutseerimisõigus.
            
         
      (1)  ELT C 194, 2.7.2011.